Els Premis Als Mèrits Esportius celebren el gran treball dels tècnics esportius i reconeix els èxits i els valors dels esportistes de l'Eliana
12 de abril de 2017

La segona edició dels Premis als Mèrits Esportius va reconèixer, aquest passat dissabte 17 de juny, a través de dotze esments especials, la trajectòria esportiva, els valors de superació, esforç i compromís i els èxits esportius dels esportistes, així com la labor educativa dels tècnics esportius, que formen part de les Escoles Esportives Municipals. Organitzats per l'Ajuntament de l'Eliana i l'Associació de Clubs Esportius, en aquesta edició s'han premiat a més de 200 esportistes.

Al costat d'aquests, es va premiar al Club de Gimnàstica Rítmica de l'Eliana pels seus més de 30 anys de trajectòria, a Renault l'Eliana, com a patrocinador, per la seua col·laboració amb l'esport en diferents esdeveniments, i a un grup d'esportistes destacats de l'Eliana, entre els quals s'incloïen a Concha Montaner, Eliseo Martínez, Hugo Guillamón, Sandra Martínez, Pilar Salvador, Noelia Reig, el Club CAU València Rugbi i el grup Dansa Helios.

La gala va comptar amb la presència de l'alcalde Salva Torrent, la tinent d'alcalde Marta Andrés, la regidora d'esports Eva Santafé, el regidor d'Hisenda Pere Inglés, el president de la ACD Vicente Zamora i la coordinadora de les Escoles Esportives Municipals Ana Subirats.

“Aquests dotze esments han reconegut a més de 200 esportistes, i tècnics esportius, dones i homes que conformen la gran família de l'esport del nostre municipi. Per a l'ajuntament l'esport és un dels pilars fonamentals que fan que el nostre municipi siga reconegut per les més importants institucions de l'esport”, ha destacat l'alcalde.